चहेतों पर मेहरबानी, दूसरों के पास कोई काम नहीं
भारतीयवन सेवा 1987 बैच के भरत तेमनी को तीन प्रमुख प्रभारों की कमान सौंपी गई है, जबकि उसी बैच के एमएल मीणा को एपीओ करके बिना काम के ही वेतन दिया जा रहा है। विभाग में महज यह बानगी भर है। राज्य में मुख्य वन संरक्षक और वन संरक्षक स्तर के कई पद खाली चल रहे हैं।
पिछले कई माह से अतिरिक्त प्रधान मुख्य वन संरक्षक भरत तेमनी के पास प्रोजेक्ट फारमूलेशन एंड कोआर्डिनेशन, फारेस्ट प्रोटेक्शन और एफसीए का चार्ज है। अतिरिक्त भार होने के कारण कामकाज भी प्रभावित हो रहा है, जबकि उन्हीं के बैच के एमएल मीणा को तीन माह से एपीओ किया हुआ है। उनसे कोई काम नहीं लिया जा रहा है। इसके अलावा भैरा राम भादू को नवंबर 2016 से, मुख्य वन संरक्षक केसी मीणा मई 2016 से, महेंद्र कुमार अग्रवाल दिसंबर 2016 से और एसआर वेंकटेश्वर मूर्ति अक्टूबर 2016 से एपीओ चल रहे हैं। पद खाली है, लेकिन पोस्टिंग नहीं की जा रही है। प्रमोटी आईएफएस तेजेंद्र शर्मा, हंसराज, पीडी गुप्ता मुख्य वन संरक्षक के पद पर प्रमोट हो चुके हैं, लेकिन आज भी इनसे डीएफओ का काम लिया जा रहा है। जबकि आधा दर्जन ऐसे अफसर हैं, जो मुख्य वन संरक्षक बन चुके हैं, उनसे वन संरक्षक की सेवाएं ली जा रही है।
hin_Deva hin_Deva hin_Deva